text: Penge til et kønnere Kolding 
  21 december 2010 kl. 14.22
  Kolding Kommune har fået 2 mill. kr. til at forbedre og forskønne nogle af byens oversete og forsømte arealer.
  Pengene kommer fra Realdania og Lokale- og Anlægsfonden. Det er området mellem byens centrum, Kolding Å og jernbanen, der skal forbedres. Midlerne skal bruges til aktivitetspladser med mulighed for boldspil og bevægelse, og så skal der skabes visuel sammenhæng på tværs af jernbane og å.
  